Robert Storm Petersen

**Robert Storm Petersen** (født 19. september 1882 i Valby i København, død 6. mars 1949 i Fredriksberg) var en dansk tegner og humorist, maler, forfatter, skuespiller og oppfinner. Han ble særlig kjent for sine utallige vitsetegninger under kunsternavnet **Storm P.** 

## Liv og virke
### Bakgrunn
Petersen kom første i lære som slakter hos sin far. Etter at Nikolai-kirken i Københavns indre by brant ned i 1795, ble det innrettet slakterboder på den åpne plassen der bare tårnet stod tilbake. Storm P.s far var en av disse slakterne.

### Skuespiller
Senere ble han skuespiller på Casino 1905&ndash;1907, Dagmarteatret 1907&ndash;1909 og seinere i flere kabareter i København, bl.a. i kunstner-kabareten *Edderkoppen* 1914&ndash;1918. Han var på turné i USA 1919&ndash;1920 og skuespiller ved Det Kongelige Teater i København 1930&ndash;1933. Han spilte også i noen av de tidligste danske stumfilmene og var en tegnefilmpioner. Seinere medvirket han i filmene *Fange nr. 1* (1935) og *Berlingske Tidende* (1949).
### Tegner

Under opphold i Paris ble han svært opptatt av fransk ekspresjonisme, men etter en periode med romantiske ungdomsmalerier fant han sitt rette felt i den humoristiske tegningen, der han med lun humor og sprudlende fantasi i britisk «crazy-humor»-tradisjon filosoferte over tilværelsens små og store hendelser. Han begynte som bladtegner ved vittighetsbladene *[[Klods-Hans]]*, *[[Blæksprutten]]* og *[[Lurifax]]*, der han skapte seriene *[[Peter Vimmelskaft]]*, *[[Peter og Ping]]* og *[[De tre små mænd]]*. Han var medarbeider i avisene *[[Ekstra Bladet]]* 1900&ndash;1905 og *[[Berlingske Tidende]]* 1914&ndash;1949. De fleste av Storm P.s rundt 60&nbsp;000 tegninger finnes i *Berlingske Tidende* og i de mange seriene han utgav med egen tekst. 

Han prøvde seg i USA, men amerikanerne likte ikke tegningene hans, og forstod ingenting av hans humor. I København ble han en kjent skikkelse med sin kjappe replikk. En gang da han på tur gjennom en kirkegård traff på to gravere som tok seg en pause, sittende på kanten av en åpen grav, sa han: «Vi har det nok bedre, vi er oppe i dag.»

Mange av Storm P.s originaltegninger er utstilt i Storm P.-Museet på Frederiksberg i København. Det åpnet i 1977 i en nedlagt politistasjon.

Ved gjennomgang av dokumenter i Rigsarkivet ble det oppdaget at Storm P. gjennom mange år var medlem av den tyske kulturforeningen *Nordische Gesellschaft* som ble kontrollert av det tyske nazistpartiet, men at han meldte seg ut i 1944.

Han er gravlagt på Frederiksberg Ældre Kirkegård.

## Galleri

Robert Storm Petersen.jpg|Robert Storm Petersen ca 1913.
File:Peter og Ping (1922, "Ingenting").jpg|*Peter og Ping*  1922.
File:Pan Buldalski i Kaczorek (1930, nr 11).jpg|På polsk, 1930.
Tilbage til naturen - Storm P.jpg|*Back to nature*.
Peter og Ping by Storm P.jpg|*Peter og Ping*
File:Robert Storm Petersen - Tegneseriestribe med De tre små mænd og nummermanden (1).png|*De tre små mænd og nummermanden*.


## Aforismer
Storm P. skreiv en lang rekke aforismer og vitser. Lista under viser noen eksempler.

* *&ndash; Du Perikles – hvornår smager en [[Tuborg]] bedst?*
:*&ndash; Hver gang!*
* *Livet er svært, men matematik er sværere. *
* *Livet er en gåde, løsningen står på bagsiden.* 
* *Han nød aldrig alkohol – han hældte det ned.*
* *Der skal stor karakterstyrke til for at sælge elastik i metervis.*
* *Jeg siger bare, at man skal være glad for vejret, så længe man kan trække det.*
* *Kunst er det, man ikke kan. Hvis man kunne, var det jo ingen kunst.*
* *Livet er et cirkus. Man kommer ind og bukker, render rundt, bukker igen og går ud.*
* *Pokkers så egoistisk verden er. Alle tænker kun på sig selv. Det er bare mig, som tænker på mig.*

## Utgivelser (utvalg)
* 1913&ndash;1948: *[[Storm P. album]]*
* 1913&ndash;1943: *[[De tre smaa Mænd]]*, Danmarks første tegneserie 
* 1939&ndash;1944: *[[Mine Opfindelser]]* 
* 1943&ndash;1951: *[[Fluer (tegneserie)|Fluer]]*
* 1921&ndash;1948: *[[Peter og Ping]]*, tegneserie 
* 1941: Ludvig Holberg: *[[Niels Klim]]*, illustrasjoner 
* 1949&ndash;1950: *Samlede fortællinger*, i 10 bind

## Storm P. på museum
I 1977 ble det åpnet et museum i København viet til Storm P.s kunst. Museet fikk statsstøtte i 1982. I 2013 ble museet fusjonert inn i museumsstiftelsen Frederiksbergmuseerne. I 2021 ble Storm P. Museet slått sammen med Alhambra – museet for humor og satire (som frem til 2018 hadde hett Revymuseet). Fra 2021 er utstillingene og arkivene fra begge de to museene samlet i den tidligere poitistasjonen på Frederiksberg der Storm P. Museet hadde holdt til siden 1977. Museet heter nå STORM, og har som formål å gi et innblikk i betydningen av humor og satire, såvel i tidligere tider som i nåtiden.

## Se også

* Rube Goldberg-maskin, etter den amerikanske tegneren Reuben Goldberg, som tegnet absurde og kompliserte innretninger som skulle utføre meget enkle oppgaver
* Reodor Felgen, den norske kunstneren Kjell Aukrusts fiktive oppfinner og sykkelreparatør som konstruerte innfløkte apparater av ulik art, deriblant racerbilen Il Tempo Gigante
* William Heath Robinson, en engelsk illustratør som tegnet fantasifulle maskiner

## Referanser


## Eksterne lenker
* 
* 

* Storm P. Museet i København
* Digital blakopi av ''De beste av Storm P 2. samling'' (A.S Hjemmet - Bokforlaget, 1974)
* Digital blakopi av ''Storm P og hundene'' (A.S Hjemmet - Bokforlaget, 1975)